
ПРАВИЛНИК ЗА ДЕЙНОСТТА НА ДЕТСКА ГРАДИНА
 „ ИЗГРЕВ“


Общи положения
Чл. 1.  Настоящият правилник се издава на основание чл. 259, ал. 1 от ЗПУО.
Чл. 2. Този правилник урежда устройството, функциите и управлението на детското заведение .
Чл. 3. С правилника се определя организацията на педагогическия процес и правата и задълженията на участниците в него .
Чл. 4. С настоящия правилник се създават необходимите условия и предпоставки за реализиране на основните цели и задачи, произтичащи от ЗПУО и конкретните условия в ДГ „ ИЗГРЕВ.“.
Чл. 5. Правилникът е задължителен за всички лица намиращи се на територията на ДГ „ИЗГРЕВ“ – педагогически и непедагогически персонал, специалисти , изпълняващи допълнителни услуги в детската градина, родители и други лица, извършващи епизодични дейности.
I.	Водещи постановки и ориентири на дейността
Чл. 6. Нашите ценности са:
· детето и детството;
· споделената отговорност за всяко дете;
· екипност и доверие;
· професионализъм и подкрепа;
· удовлетвореност и резултатност.
Чл. 7. От съществено значение за нашия успех е устойчивото развитие на детското заведение като модерна предучилищна образователна институция ,даваща равен шанс на всички участници в учебно-възпитателния процес 
Чл. 8. Нашите цели са:
· пълноценна социализация на детето в детската общност;
· приоритетно насърчаване на емоционалната интелигентност у детето;
· гарантиране на равен шанс за всички деца при постъпването им в училище.
Чл. 9. Нашите политики отразяват нашите ценности и целите на дейността.
Чл. 10. Ние работим в партньорство с родителите и по начин, който е открит и гарантира най-добрите интереси на детето.
Чл. 11.Детското заведение осигурява необходимите условия за личностно ориентиране и резултатно обоснован педагогически процес.
 II . Статут на детското заведение
Чл. 12. (1) ДГ „Изгрев”.“ е институция в системата на предучилищното и училищно образование, в която се отглеждат, възпитават,обучават и социализират деца на възраст от 2 години до постъпването им в първи клас.
Чл. 13. (1) ДГ „Изгрев“ ползва имоти, които са публична общинска собственост, с адрес ;с.Глогово,ул.”Хр.Ботев”№75
 (2)  ДГ „Изгрев“ е юридическо лице и има: 
1.  Собствен кръгъл печат; 
2.  Код за достъп в НЕИСПУО
3.	Банкова сметка; 
4.	Шифър по Булстат (ЕИК). 
Чл. 14. (1) Детското заведение се помещава в  специално проектирана и построена за целта сграда, намираща се на главната улица ,почти по средата на селото.
(2) Сградата отговаря на нормативните изисквания за възпитание, обучение , отглеждане и социализация  на деца от предучилищна възраст: 2-7 години
(3) Капацитет на детското заведени е 80 деца. През 2023/2024 учебна година се отглеждат, възпитават, обучават и социализират 62 деца.   
Чл. 15. (1) ДГ „Изгрев“   носи отговорност за: 
1. създаване на условия за опазване на живота и укрепване здравето на децата по време на престоя им в детското заведение; 
2. изпълнението на държавната политика за предучилищно образование -ДОС
3.законосъобразното изразходване на бюджетните средства и опазване на материално-техническата база
Чл. 16. (1) В ДГ „Изгрев“ се отглеждат деца от 2 години до постъпването им в училище. 
(2) Приемът на деца под 3 годишна възраст е допустим по силата на чл.24, ал.2 от ЗПУО, по желание на родителите и при наличие на свободни места в групата при навършени две години към 15.09.
Чл. 17. ДГ „Изгрев“ има право:
1.	да определя вътрешната си организация;
2.	да определя организацията, методиката и средствата на възпитание и обучение; 
3.	да издава документ за завършена подготвителна група;
Чл. 18. (1) В  ДГ официален език е българският .В ДГ няма деца от друг етнос.
(2) Детската градина създава условия за усвояването на книжовен български език.
III. Прием и обхват на децата:
Чл. 19. Постъпването на децата в детската градина става по желание и по избор на родителите или настойниците, като се попълва специално“ Заявление.“
Чл. 20. (1) Приемът в  ДГ се осъществява целогодишно и при наличие на свободни места. 
(2) Приемът на децата се организира от директора на детската градина и в съответствие с Наредба на общинския съвет за записване, отписване и преместване на децата в детските градини на територията на община Тетевен.

       (3) За приемане на дете в детската градина родителите представят следните документи:
     1. Писмено заявление до Директора на ДГ
     2. Копие от акта за раждане на детето/за сведение/
     3.Медицински документи, в съответствие с Наредба №3 /5.02.07г. на МЗ:
•	Здравно-профилактична карта на детето ,попълнена от личния лекар
•	Еднократен отрицателен резултат от изследване за чревни паразити, извършено не по-рано от 15 дни преди постъпване на детето в ДГ
•	Изследване на кръв и урина, извършени в едноседмичен срок преди постъпване на детето в ДГ.
•	Данни от личния лекар за имунизационния статус на детето, съгласно изискванията на Наредба №15 от 2005г.
      •	Медицинска бележка от личния лекар за липса на контакт със заразно болни, три дни преди постъпване на детето в ДГ.
4. Допълнителни документи, съгласно Правилата за прием в детската градина.
5. Решение на ЕКПО към РУО – Ловеч, за насочване на дете със СОП за интегрирано обучение;
(4) Информация за условията на работа, процедурата по приема и необходимите документи за постъпване на дете в детската градина, родителите получават от директора или Администратора. 
(5) Информацията за приетите деца се оповестява публично чрез фейсбук страницата на детското заведение и информационните табла за родителите
(6) За отказ от постъпването на детето в ДГ „Изгрев.“ се смята:
1.Непостъпило в детската група дете до 15 октомври на текущата година, без да са оповестени уважителни причини за това.
3.	Отсъствието на дете в продължение на повече от 30 дни без да са оповестени уважителни причини за това.
4.	В случаите по т. 1,2 и 3 имената на детето се заличават от списъчния състав на детската група и в НЕИСПУО – по ред ,определен от министъра на образованието и науката.
Чл. 21. Деца, на които не са извършени задължителните за възрастта имунизации, не се приемат в детското заведение. Изключение се прави, когато са налице трайни противопоказания за имунизирането им и са освободени от имунизиране с протокол .
Чл. 22. (1) Задължение на детската градина е да приема за интегрирано обучение деца със специални образователни изисквания и/или с хронични заболявания. 
(2) Децата със СОП и/или с хронични заболявания постъпват в детската градина с насочване по решение на ЕКПО към РУО - Ловеч
(3) Децата със СОП и/или с хронични заболявания при необходимост получават съответстващо ресурсно подпомагане и се обучават по специално изготвена за целта индивидуална учебна програма.
Чл. 23. Не се допуска отказ за приемане на дете по дискриминационни причини.
Чл. 24.В началото на учебната година,на специално организирана среща, родителите се запознават  с настоящия правилник и гарантират с подписа си съгласие  за изпълнението му.
Чл. 25. При постъпване на децата в ДГ Изгрев“:

1.	родителят е длъжен да уведоми медицинската сестра и учителките за специфични здравословни проблеми и особености на поведението и развитието на детето;
2.	родителят предоставя подробни и коректни данни за връзка при необходимост - адрес, личен телефонен номер и телефонен номер и име на личния лекар на детето.
Чл. 26. Процедурата по безпроблемна адаптация на новите деца включва:
1.	предварителни посещения на детето с родителя с цел запознаване с детската градина, групата и условията на работа.
2.	предварителни консултативни срещи на родителите с учителите на детската група;
Чл. 27. (1) При постъпването на дете учителите създават индивидуално портфолио.
(2) Портфолиото се съхранява и ежедневно обогатява от учителите до изпращането на детето в училище.
(3) Портфолиото включва:
1.	информация за детското развитие;
2.	материали от продуктивната творческа и образователна дейност на детето;
3.	сведения за резултатите от периодичните антропометрични измервания;
4.	снимки;
5.	други материали по преценка на учителите и утвърждаващи успехите на детето.
Чл. 28. (1) Броят и съставът на детските групи се определя от директора на детското заведение след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическа среда и информационното и библиотечно осигуряване на детските градини- Наредба 15/22.07.2019г
     (2) Детските групи се сформират:
1.	по възрастов признак –през учебно време;
2.	смесени възрастови групи – през летните месеци.
3. деца ,които постъпват в детска градина на 2 години се обучават в първа група до навършване на 4 годишна възраст.
Чл. 29. (1) Минималната месечна група, както и средна месечна посещаемост, определена с Наредба на МОН, е 12  деца.
(2) Група, която в продължение на 2 месеца показва средна месечна посещаемост под регламентирания брой се разформирова и се слива с останалите;
(3) При разформироване на група по т. 2 не се иска съгласието на родителите.
Чл. 30. Ежедневното присъствие на децата се отчита от учителите чрез регистриране на отсъствията в съответния раздел от електронния дневник..
 Чл. 31. (1) Отсъствията по уважителни причини се удостоверяват от родителите чрез медицинска бележка или заявление за отсъствие по семейни причини.
При отсъствие на дете от 2,3 и 4 групи повече от 2/два/ дни по неуважителни причини,семейните помощи за деца се спират за срок от една година.
(2) За отсъствието на децата за периода на регламентираните ваканции не се изисква представянето на документи по т. 1.
 Чл. 32. (1) При отсъствие повече от 30 дни по епидемични показания се представя еднократен отрицателен резултат от изследване за патогенни чревни бактерии.
  (2) При отсъствие повече от 2 месеца-еднократен отрицателен резултат от изследване за чревни паразити, съгласно Наредба № 5/ 2006 г. за ДПК на месни паразитози.
Чл. 33. (1) В детската градина се сформират сборни групи при: 
1.	Намаляване броя деца в група – под 12 деца; 
2.	За периода на регламентираните ваканции за съответната учебна година;
4.	По изключение и за не повече от три дни , при отсъствие на учител и невъзможността да се назначи  негов заместник.
Чл. 34. (1) По желание, родителите могат да преместват детето си в друго детско заведение през време на цялата учебна година 
(2) Преместването се осъществява след писмено изразено желание на родителя и след отписване на детето в НЕИСПУО от съответната детска градина.
(3) При преместване на деца от  първа възрастова група, детската градина издава служебна бележка.
(4) При преместване на дете от подготвителните групи, се издава Удостоверение за преместване.
(5) След генериране  на удостоверение за преместване детето се счита за отписано 
Чл. 35. (1) Отписването на децата от детската градина се извършва при:
1.	постъпване в първи клас;
2.	по желание на родителите/ при преместване в друга детска градина 
3.	при уронване престижа на детското заведение от родителя или от близки на детето, както и при нанесени сериозни материални щети на собствеността и базата на детското заведение от детето или от негови близки/ с решение на Педагогически съвет /;
4.	при смяна на местоживеенето.
Чл. 36. При отписване на дете на родителите се връчва:
 1.служебна бележка или удостоверение за отписване
2. личното портфолио на детето.
IV. Ежедневен прием на децата
Чл. 38. (1) ДГ „Изгрев“ работи на 5 - дневна работна седмица, 12 часа дневно.
(2) Организацията на педагогическия процес е целодневна .
(3) Работното време на детското заведение е както следва:
 Сутрин от  6.30 часа до 18.30 часа- за целодневната организация на работа
За изпълнение на дванадесетчасовия работен ден и запазване на нормата преподавателска заетост на учителите /30 астрономически часа за една седмица/ има изготвен график за дежурство по групи. От 7.00 часа до 7.30 часа и от 17.30 часа до18.30часа   има  дежурна група за приемане и изпращане на децата.
Чл. 39. Прием на дете след 8.30 ч. се допуска по уважителни причини, след уведомяване сутрин и след предварителна заявка от страна на родителите от предходния ден.
Чл. 40. (1) При предаването на децата от родителите, по време на сутрешния прием, се осъществява преглед на здравословното състояние на децата от учителя на групата.
(2) В детската група не се допускат болни и недоизлекувани деца.
(3) В детската група не се приемат лекарства под какъвто и да е предлог.
Чл. 41. (1) В детската група не се допускат деца, носещи предмети, които могат да представляват заплаха за живота и здравето на самото дете или на останалите деца в групата.
(2) В детската група не се допускат деца с GSM, както и тяхното използване от детето.
 (3) В детската група не се допускат деца със златни накити или други скъпи предмети. Детската градина не носи отговорност за съхранението им дори когато са внесени незабелязано.
Чл. 42. (1) По време на сутрешния прием учителят на детската група организира:
1.	занимания по интереси за децата;
2.	индивидуални срещи с родителите за обмен на информация за детето.
(2) Сутрешният прием се осъществява от учителя на групата с помощта на помощник – възпитателите на смяна, като по този начин се гарантира безпроблемното ангажиране на учителя с различните дейности и сигурността на децата.
Чл. 43. Целодневният престой на децата включва ритмично редуване на основната форма педагогическо взаимодействие – педагогическата ситуация и допълнителните форми на педагогическо взаимодействие, както и време за почивка и хранене. Педагогическата ситуация се провежда само в учебно време, допълнителните форми на педагогическо взаимодействие в учебно и неучебно време.
Чл. 44. Дневният режим за всяка детска група се изготвя от учителите и се утвърждава със заповед на директора.
Чл. 45. (1) Дневното разписание включва следните основни дейности:

	Времево разписание
	Регламентирани и нерегламентирани
планирани ситуации

	6,30-8,30ч.
	· Прием
· Занимания по интереси и по избор на децата
· Утринно раздвижване

	8,30ч.-9,00ч.
	             Сутрешна закуска

	9,00-11,00ч.
	· Педагогически ситуации и игри
· Междинна закуска – плод

	11,00-12,00ч.
	Допълнителни форми на педагогическо взаимодействие:
Разходки и игри на открито/
Допълнителни двигателни и приложни дейности/ Занимания извън държавните образователни изисквания /Дейности по избор на децата/Индивидуални занимания с деца/
Празници и развлечения за децата

	12,00-12,45ч.
	             Обяд

	13,00-15,20ч.

	             Следобеден сън

	15,30-16,00ч.
	Допълнителни форми на педагогическо взаимодействие
Следобедна закуска

	16,00-16,20ч.
	Педагогическа ситуация

	16,30-18,30ч.
	Допълнителни форми на педагогическо взаимодействие
Игри в занималнята или на двора/ 
Свободни дейности по интереси/    
Изпращане



Чл. 46. (1) Ежедневният минимален престой на децата на открито е задължителен при температура на въздуха не по-ниска от 10 градуса.
(2) Децата не се извеждат навън при силен вятър или дъжд.
(3) Приемането и предаването на децата може да се осъществява и на двора на детската градина, при подходяща температура и сухо време .
(4) През летния период дневният режим се осъществява изцяло навън.
Чл. 47. (1) В края на деня децата се предават лично на родителите или на член от семейството, който те са декларирали, че упълномощават.
(2) Детето може да бъде предадено на друг член от семейството ,след предварителна уговорка с родителите и попълване на декларация.
(3) Не се допуска предаването на деца:
1. на родители, лишени от родителски грижи по съдебен път;
2. на родителите на друго дете от групата (освен когато родителите са дали устно или писмено съгласието си за това);
3. на непълнолетни братчета или сестрички;
4. на родители във видимо нетрезво състояние.
Чл. 48. (1) При предаването на децата на родителите учителят споделя персонална информация за престоя на детето в групата, относно храненето, участие в организирани занимания и игри, комуникация с другите деца.
(2) Споделената информация следва да почива на реални факти, да е уважителна към детската личност и предполагаща партньорско взаимодействие между педагозите и семейството в интерес на детето.
Чл. 49. Крайният час за напускането на детската градина е 18.30 ч. 
V. Организация на педагогическото взаимодействие в детската градина.
В съответствие с чл.63, ал.1 от ЗПУО предучилищното образование се организира в учебни години. Учебната година започва на 15 септември и е с продължителност 12 месеца. Дели се на учебно и неучебно време. Учебното време е от 15.09. до 31.05. За отсъствия на децата в периода на учебното време, се изискват извинителни документи – молба от родителя, медицинска бележка или др. Неучебното време е от 01.06. до 14.09., както и ваканциите определени от министъра на образованието и науката.
 За отсъствия през неучебно време не се изискват извинителни документи.
Чл. 50. Педагогическото взаимодействие с децата се осъществява при спазване на Държавната политика за предучилищно образование и подготовка.
Чл. 51. (1) Педагогическото взаимодействие:
1. се осъществява от квалифицирани учители и с помощта на помощник-възпитателите;
 2. се организира съобразно възрастовите особености и индивидуални потребности на децата.
Чл. 52. (1) Основна форма на педагогическо взаимодействие с децата е педагогическата ситуация.
 (2) Броят на различните видове педагогически ситуации и тяхната продължителност са определени в Програмна система на детската градина.
(3) Разпределението на педагогическите ситуации се осъществява чрез:
1.	Седмично разписание
2.	Тематични разпределения за различните възрастови групи.
(4) Учителите, работещи в смесени възрастови групи, планират съответното образователно съдържание за всяка възрастова подгрупа и съобразно програмата на работа с децата от съответната възрастова подгрупа.
(5) Освен целодневна организация на педагогическо взаимодействие, в детската градина могат да се провеждат почасова и самостоятелна форма на организация, както и съботно-неделна и сезонна. 
Критерии за почасова форма на организация
· Дете със СОП
· Трудова заетост на родителите
· При наличие на свободни места  - 2 деца над максималния брой
Самостоятелната форма на организация се осъществява с разрешение на назначена комисия от РУО Ловеч, в съответствие с изискванията на чл.18 от Държавния образователен стандарт за предучилищно образование.
Съботно-неделната и сезонната организация се осъществява при условия и ред определени в наредба на общинския съвет.
Чл. 53. Отстраняването на децата от общите занимания и игри на детската група под какъвто и да е предлог е абсолютно забранено.
Чл. 54. Образователното съдържание на предучилищната подготовка цели придобиване на съвкупност от компетентности – знания, умения, отношения, необходими за успешното преминаване на детето към училищно образование по следните образователни направления: 
1.български език и литература;
2. математика; 
3. околен свят; 
      4. изобразително изкуство;
5. физическа култура; 
6 музика;
7. конструиране  и технологии; 
Чл. 55. Образователното съдържание за съответната група се определя с Държавен образователен стандарт за предучилищно образование.
Чл. 56. Учителите избират учебни помагала за работа във всяка възрастова група.
Чл. 57. Държавният образователен стандарт за предучилищно образование определя очаквания минимум знания, умения и отношения като резултат от обучението на децата.
Чл. 58. (1) За постигането на очакваните резултати учителите имат право и носят отговорност за избора на подходящи форми, методи и средства за обучение.
(2) Предпочетените педагогически технологии:
-	включват приоритетно интерактивни методи и подходи;
-	използване на съвременни информационни средства;
-	съответстват с потребностите и интересите на съвременното дете;
-	насоченост към ангажирано участие на детето;
-	предлагат възможности за избор на дейност от страна на детето;
Чл. 59. (1) Учителите самостоятелно подбират теми за реализиране на образователното съдържание.
(2) Не се допуска избор на теми, които са дискриминиращи по отношение на детето и неговото семейство.
Чл. 60. Диагностиката на индивидуалното развитие на детето се осъществява:
1.	от учителите на детската група;
2.	в началото на учебната година – входящо ниво и в края на учебната година – изходно ниво;
3.	при необходимост се диагностицира и междинно ниво;
4.	за диагностика се използва избран от учителите инструментариум;
5.	отчитането на резултатите се вписва коректно в съответния раздел на дневника на детската група;
6.	получените резултати за база за планиране на образователното съдържание;
7.	индивидуалните постижения на детето могат да бъдат обсъждани по подходящ начин с родителите;
8.	не се допуска етикиране на база констатирани затруднения;
9.	при констатирани затруднения от страна на детето се организира допълнителна индивидуална работа, която се вписва в съответния раздел от седмичния план в дневника на детската група.
10.	на диагностициране подлежи всяко дете над 3 годишна възраст,независимо по кое време е постъпило в ДГ
      Чл. 61. (1) Материално-дидактичната среда в занималнята и допълнителните помещения се организира, съобразно възрастовите и индивидуални особености на децата и в подкрепа на детското развитие.
(2) Във всяка занималня се обособяват кътове/ателиета за занимания и игри с малки групи деца /подгрупи, организирани по формален признак по инициатива на учителите или по избор на децата.
(3) Предметно - дидактичната среда в детската група е необходимо да отговаря на следните характеристики:
-	вариативна и мобилна;
-	интересна и привлекателна;
-	развиваща и стимулираща;
-	гарантираща възможности за избор;
-	съобразена с конкретното образователно съдържание за деня.
(4) За пълноценното двигателно развитие на децата, дворното пространство е разпределено като:
1.	са обособени площадки за организирани спортни занимания, спортно-подготвителни игри и упражнения по безопасност на движението по пътищата;
2.	оборудвани със съвременни детски съоръжения;
3.	обособено пространство за сцена на открито.
VI. Дейности, които не са дейност на детската градина
Чл. 62. (1) В съответствие с чл.19, ал.1 от Наредба №5 от 03.06.2016 г. за предучилищно образование при заявено желание от родителите и срещу заплащане, детската градина може да осигури условия на територията си за организиране на педагогически дейности, които не са дейност на детската градина. 
(2) В началото на всяка учебна година с решение на педагогическия съвет се определя какви да бъдат те според постъпилите оферти и желание на родителите. 
(3) Провеждането на този вид педагогически услуги се извършва от квалифицирани преподаватели, с които се сключват договори. 
(4) Дейностите по ал.1 се извършват извън времето за провеждане на основните форми  на педагогическо взаимодействие и се организират при спазване на действащото законодателство.
VII. Организация на задължителната предучилищна подготовка на децата
Чл. 63. Подготовката на децата за училище е задължителна три години преди постъпването им в първи клас, но не по-рано от годината, в която детето навършва  4 години.
Чл. 64. Родителите не заплащат никаква такса за отглеждане,възпитание и оибучение на децата им в детската градина
Чл. 65. Предучилищната подготовка се осъществява при спазване на следните изисквания:
1.	осигурена среда, съобразена с възрастовите особености на децата, която създава гаранции за опазване на физическото и психическото им здраве ;
2.	осигуреност с учители и помощник възпитатели, отговарящи на изискванията за заеманата длъжност;
3.	условия за отдих;
4.	осигурено хранене, организирано в съответствие с изискванията, определени в наредби на министъра на здравеопазването.
Чл. 66. Отлагането на дете от постъпване в първи клас става не по-късно от 30 май в годината на навършването на 7-годишна възраст.
(2) Отлагането по т. 1 се осъществява с решение на ЕКПО към РУО - Ловеч
(3) Записването на детето в групата се извършва след представянето на решението на ЕКПО.
(4) Подготовката на детето за училище се осъществява по предварително изготвен индивидуален план.
Чл. 67. (1) След писмено изразено желание от страна на родителите, на 5-годишните деца могат да бъдат издадени удостоверения за постъпване в първи клас на 6 години. 
1.	Решението на родителите е окончателно и не подлежи на промяна.
2.	Родителите информират лично директора на детската градина за това свое решение не по-късно от 30 април  на учебната година 
3.	Решението на родителите за по-ранното постъпване на дете в първи клас следва да е аргументирано в интерес на детето и обсъдено с учителите на групата.
Чл. 68. (1).Всички деца от различните възрастови групи получават безплатни учебни материали и помагала .
(2) Учебните помагала  се закупуват с целеви средства на държавно финансиране.
(3) Учебните помагала включват всички образователни направления по Държавния образователен стандарт за предучилищно образование.
(4) Учебните помагала са лични и се предоставят еднократно за една учебна година.
(5) За периода на учебната година учебните помагала и индивидуалните учебни пособия на децата се съхраняват на специално обособени за целта места в групите.
(6) Получените учебни помагала не подлежат на връщане или повторно използване.
Чл.69. Подготовката на децата за училище  се осъществява  в съответствие с Държавния образователен стандарт за предучилищно образование.
Чл. 70. Педагогическото взаимодействие се реализира:
1.	в съответствие с изискванията за педагогическо взаимодействие в предучилищна възраст;
2.	 при приоритетното използване на игри, като водеща детска дейност и като обучителен метод;
3.	при използването на индивидуален и диференциран подход за гарантиране на равен шанс на всяко дете при постъпване в училище;
Чл. 71. (1) При организираната целодневна подготовка на децата за училище не се допуска задаването на домашна работа и работа с учебните помагала с родителите вкъщи.
(2) при отсъствие на детето учителите работят допълнително с него в определеното за целта време.
Чл. 72. Децата се ограмотяват при постъпването си в І-ви клас. В ДОС за предучилищно образование не е включено ядро по БЕЛ „подготовка за ограмотяване”
Чл. 73. Задължителният характер на подготвителната за училище група изисква редовна посещаемост на децата през учебната година.
Чл. 74.(1) Допустими са отсъствия само по уважителни причини:
1.	заболяване;
2.	семейни причини.
 Чл. 75. (1) Отсъствията на децата се регистрират ежедневно в дневника на група от учителите.; ЕДГ
(2) отсъствието на детето се отбелязва по начин ,определен от доставчика на електронен дневник.
(3) при представяне на съответния документ за извинение на направените отсъствия ,те се извиняват в определения в НЕИСПУО срок.
Чл. 76. Директорът на детската градина, солидарно с родителите , носят отговорност за пълен обхват и редовна посещаемост на децата подлежащи на ЗПП.
Чл. 77. (1) Директорът на детската градина, ежемесечно,до четвърто число качва на платформата НЕИСПУО  справка по образец  за всяко дете от ППЗСПД, отсъствало през съответния месец за дните, за които няма уважителни причини. 
(2) Справката се изпраща за периода 15 септември - 31 май.
Чл. 78. (1) През учебната година децата могат да бъдат премествани по желание на родителите в друга подготвителна група и ДГ .
(2) Преместването се извършва след:
1.	подадено писмено заявление от страна на родителите;
2.	издаване на удостоверение за преместване.
Чл. 79. При преместване през учебната година детето получава индивидуалните си учебни помагала и пособия.
Чл.80. (1) В края на учебната година учителите на четвърта група диагностицират училищната готовност на децата 14 дни преди 31.05.
(2) За установяване на училищната готовност на децата учителите избират средствата и начина за диагностика.
Чл.81. (1) Децата, завършили четвърта група, получават „Удостоверение“ за завършена подготвителна група.
(2) Дубликат на удостоверение се издава след подадена молба в случаите, когато оригиналът е изгубен, унищожен или станал негоден за ползване. Дубликатът се издава съобразно изискванията на Държавния образователен стандарт за информацията и документите за системата за предучилищно и училищно образование.
Чл. 82. При изписването на децата за постъпване в училище, децата от четвърта група получават:
1.Удостоверение за завършена подготвителна  група
2. Личното си портфолио, съхраняващо материали от постъпването им в детската градина.
Чл. 83. Децата се изпращат в училище със специално организирано тържество с участието на родителите и учители от началното училище.
Чл. 84. При записването на децата в училище родителите представят издаденото от детската градина Удостоверение за завършена подготвителна група.
Чл.85 …..отменен
Чл.86…….отменен 

VIII. Здравно осигуряване
Чл. 87. (1) Медицинската сестра приема   децата от ДГ ”Изгрев ”всеки понеделник, като следи здравословния им статус и при нужда ги насочва към личния лекар.
Чл. 88. (1)  медицинската сестра има следните задължения и отговорности:
1.	извършва сутрешния филтър при приемането на децата, установява здравословното им състояние и наличие на паразити в присъствие на родителя. При установяване на признаци на заболяване или паразити не се приема детето и се насочва  към личния лекар;
2.	организира и провежда здравно-профилактични дейности за предотвратяване и ограничаване на рисковите фактори по предварително утвърден със заповед на директора план; 
3.	осъществява комуникация с личните лекари на децата с цел установяване на особености в здравословното им състояние и редовно извършване на имунизациите;
4. периодично провежда антропометрични измервания и ги отразяват в здравно - профилактичната карта. Информацията от проведените измервания се съхранява и в портфолиото на детето.
6.	води нужната документация за всяко дете и редовно попълва медицинските картони на децата;
7. Взема участие при изготвяне на седмичното меню.
Чл. 89. Медицинската сестра извършва провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.
Чл. 90. (1) При заразно заболяване се изолират карантинираните групи и деца.
(2) Не се допуска участие в общи дейности на детската градина и сливане на групи при обявена карантина.
Чл. 91. (1) Контролът върху изпълнение на задълженията на медицинския специалист в ДГ ”Изгрев ” се осъществява от директора на детското заведение.
(2) При нарушения от страна на медицинското лице или отказ за изпълнение на поставени от директора задачи, директорът писмено информира кмета на общината.
IX. Детски отдих и туризъм
Чл. 92. Ръководството на детското заведение организира отдиха на децата, при спазване на нормативно регламентираните изисквания за организиране и провеждане на
детски и ученически отдих и туризъм.
Чл. 93. По желание на родителите ,след като съберат финансови средства ,обезпечаващи дейността, ръководството на детската градина организира еднодневни екскурзии в България. 
Чл. 94. Определените със заповед ръководители, на различни форми на организиран отдих и туризъм, носят персонална отговорност за опазване живота и здравето на децата от момента на поемането им в сборния пункт, по време на отдиха, до предаването им на родителите/ настойниците. 
Чл. 95. Детските групи за организиран отдих/туризъм се сформират след попълнена от родителите декларация за информирано съгласие.
Чл. 96. (1) Сумите за провеждане на екскурзии, зимен и летен отдих на децата се събират от член на обществения съвет  към  ДГ 
X. Организация на детското хранене
Чл. 97. Храненето в ДГ се регламентира от системата за контрол и безопасност на храните (НАССР).
 Чл. 98. (1) В детската градина се приготвя храна според изискванията за рационално хранене и по рецептурник, одобрен от МЗ.
(2) Менюто се изготвя ежeседмично от специално определена със заповед на директора комисия: домакин, готвач, медицинска сестра
Чл. 99. Здравословното хранене на децата на възраст от 2-3 до 7 години в ДГ  се постига чрез:
1. прием на пълноценна и разнообразна храна;
2. достатъчен прием на зеленчуци и плодове;
3. ограничаване приема на мазнини, захар и сол;
4. прием на достатъчно течности.
Чл. 100. Приемането на хранителни продукти от фирмите- доставчици е задължение на счетоводителя, с функция на ЗАС и готвача в кухнята .
Чл. 101. (1) Хранителните продукти се съхраняват в подходящо помещение.
(2) Счетоводителя-ЗАС  носи отговорност за правилното им съхранение и спазване срока на годност.
(3) Със заповед на директора са утвърдени:
1.	инструкция за начина на съхранение на хранителните продукти;
2.	инструкция за почистване и дезинфекция на хладилните съоръжения.
Чл. 102. Работещите в кухнята носят отговорност за съхранението на продуктите, получени от склада до влагането им;
Чл.103.Счетоводителя изработва требвателния лист на база дневна калкулация в електронен вариант.
Чл. 104. Готвачът отговаря за количеството, качеството, вида и влагането на изписаните продукти.
Чл. 105. От храната се заделят проби, които се съхраняват при температура от 0 до 4 градуса в продължение на 48 часа.
Чл. 106. Храната се разпределя от готвача под контрола на директора.
Чл. 107. Съобразно изискванията на СРЗИ, хранителни продукти, които не са приготвени в кухнята на детската градина, се приемат със сертификат от производителя и срок на годност.
Чл. 108 Децата се хранят 4 пъти дневно.
Чл. 109. (1) По време на храненето се ползват необходимите съдове и прибори като след 3,6 г възраст на децата се включва постепенно вилица . 
(2) Не се допуска смесване на чисти и мръсни съдове.
(3) Децата ползват задължително салфетка след хранене.
Чл. 110. Според възрастта се спазват и изискванията за:
1.	култура на храненето;
2.	самообслужване по време на храна;
3.	правила за самостоятелно подреждане.
Чл. 111. Контролът по количеството и качеството на храната се осъществява ежедневно от директора 
XI. Управление и финансиране на детската градина
XI.1. Управление
 Чл. 112. (1)  ДГ „Изгрев” се управлява от директор и неговите законни разпореждания са задължителни за целия персонал и родителите.
(2) Условията и редът в детското заведение се определят от директора на основание ЗПУО и с помощта на разписани вътрешни Правила.
(3) Специализиран орган за разглеждане и решаване на основни педагогически въпроси е Педагогическият съвет. Той:
     -приема стратегията за развитие на детската градина за следващите 4 години и програмна система, като част от стратегията
      -приема правилник за дейността на детската градина;
      -приема годишен план за дейността на детската градина.
      -упражнява други правомощия, определени с нормативен акт.
 Чл. 113. Директорът е председател на педагогическия съвет и носи отговорност за изпълнението на неговите решения.
 Чл. 114. Приоритет в работата на ръководството и педагогическия съвет на ДГ е изграждане на иновационна образователна среда за повишаване качеството на детското обучение.
  Чл.115. В съответствие на чл.265, ал.1от ЗПУО  към всяка детска градина се създава обществен съвет. Той е орган за подпомагане на развитието на детската градина и за граждански контрол на управлението. Изборът на ОС е за период не по-дълъг от три години. Състои се от нечетен брой членове и резерви. Със заповед на Кмета се определя представителя на общината, който е член ОС. На общо събрание на родителите се избират членовете на ОС. Те от своя страна избират председател. Работата на ОС е регламентирана с Правилник за дейността на ОС. 
 XI.2. Финансиране на дейността на детската градина
Чл. 116. (1) ДГ работи в условията на делегиран бюджет.
(2) Сградата на детското заведение, както и всички материални активи са общинска собственост.
(3) Финансирането на детското заведение е изцяло  държавна дейност.  
(4) Бюджетът се формира в началото на всяка финансова година. 
(5) Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.
Чл. 117. Възможности за допълнителни приходи – разработване на образователни проекти, приходи от базари , дарения и др.
XII. Такси за посещението на децата в детската градина –не се заплаща никаква такса от 01.04.2022г
Чл. 118. 
Чл. 119.
Чл. 120. 
      Чл. 121.
Чл. 122.
Чл. 123. 
Чл. 124. 
XIII. Партньорства и комуникации на детската градина:
Чл. 125. (1) ДГ ”Изгрев ” има за свой основен приоритет осигуряването на широка обществена подкрепа. 
(2) Взаимодействието със социалните партньори на детската градина включва:
-	останалите детски градини в Общината;
-   други детски градини в България
-    НУ „Христо Ботев“с.Глогово
-	Читалище „Ариф Дженин“ с.Глогово/ библиотека;
-    ОДЗ „Щастливо детство“ с.Кирчево
Чл. 126. Работата със социалните партньори се координира от директора и има за цел да обогати материалната база и педагогическия процес и да способства за популяризиране постиженията на децата и техните учители.
 (2) Работещото партньорство с институциите е насочено към разбиране и отношение към детската градина като към модерно, развиващо се и най-добре реформирано звено на образователната система.
(3)Основен партньор и съмишленик в работата на детската градина е семейството на децата. С цел осъществяване на общата ни цел – грижа за децата се осъществява и взаимодействието между двете в следните форми:
- индивидуални срещи
- родителски срещи
- открити педагогически ситуации;
- празници и развлечения и др.
XIV. Задължителна документация 
 Чл. 127. Задължителната документация се води и съхранява в съответствие с Държавния образователен стандарт за информацията и документите за системата на предучилищно и училищно образование.
Чл. 128. Със заповед на Директора се определят длъжностните лица за водене на ЕДГ, Администратор и Оператори на лични данни и  съхранение на задължителната документация в детското заведение.
Чл. 129. Контрол по изпълнението на държавните образователни изисквания за системата на народната просвета осъществява директора на ДГ
XV. Материално-техническа база
Чл. 130. (1) За целите на дейността си ДГ разполага с добре изградена и подържана материално-техническа база.
(2) Отговорност за опазването на материалната база носят всички работещи в ДЗ.
(3) Материално-отговорно лице е счетоводителя
Чл. 131. Работещите в детската градина и децата имат право да ползват безпрепятствено и по предназначение наличната МТБ.
Чл. 132. (1) Работещите и родителите са длъжни да опазват материалната база на детската градина.
(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.
Чл. 133. При допусната повреда виновното поведение се санкционира.
XVI. Пропускателен режим 
Чл. 134. 
(1) Пропускателният режим се организира от директора и се изпълнява  от служителите
(2) Не се допуска влизането на външни лица без разрешение на директора на детската градина.
(3) Забранява се пушенето на територията на ДГ и двора, внасянето на горивни и запалителни материали, огнестрелно оръжие и други предмети, които могат да причинят нараняване.
(4) Спирането на автомобили в двора на детската градина е абсолютно забранено. Пропускането и престоя на автомобили, осигуряващи снабдяването на детското заведение се осигурява само в работното време 
ХVІІ. Поощряване и награждаване на деца и педагогически специалисти
Чл.135(1) В съответствие на чл.171, ал.1, т.13 от ЗПУО, децата могат да бъдат поощрявани с морални и материални награди – грамоти, купи, детски книжки, играчки.
 Чл.136(1) В съответствие с чл.246, ал.1 и чл.247, ал.1 и 2 от ЗПУО педагогическите специалисти могат да се поощряват с морални награди за образцово изпълнение на задълженията си, със заповед на работодателя си. Моралните награди са грамоти и благодарствени писма.
Чл.136/2/ При наличие на финансови средства, работещите в детската градина могат да получават допълнително трудово възнаграждение три пъти годишно: за 24 май , 15 септември и Коледа.
ХVІІІ. ПРАВА И ЗАДЪЛЖЕНИЯ НА УЧАСТНИЦИТЕ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ – ДЕЦА, УЧИТЕЛИ, ДИРЕКТОР, РОДИТЕЛИ.
Чл.137.(1) В съответствие с чл.171, ал.1 от ЗПУО децата имат право:
1.да бъдат обучавани и възпитавани в здравословна, безопасна и сигурна среда;
2.да бъдат зачитани като активни участници в образователния процес;
3.да получават обща и допълнителна подкрепа за личностното си развитие;
4.да бъдат поощрявани с морални и материални награди.
Чл.138.(1)В съответствие с чл.209 от ЗПУО родителите имат следните права:
1.периодично и своевременно да получават информация за успеха и развитието на децата им в образователния процес, за спазването на правилата в детската градина и за приобщаването им към общността;
2.да се срещат с ръководството на детската градина в удобно за двете страни време;
3.да се запознаят с програмната система в детската градина;
4.да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
5.най-малко веднъж годишно да получават информация, подкрепа и консултиране в детската градина, свързани с личностното развитие на детето им;
6.да избират и да бъдат избирани в обществения съвет на детската градина;
7.да изразяват мнение и да правят предложения за развитие на детската градина.
      (2) В съответствие с чл.210 от ЗПУО, родителите имат следните задължения:
1.да осигуряват редовното присъствие на детето в задължителното предучилищно образование, като уведомяват своевременно детската градина за случаите на отсъствие 
2.редовно да се осведомяват за своите деца относно приобщаването им в детската градина;
3.да спазват Правилника за дейността на детското заведение и да съдействат за спазването му отстрана на детето;
4.да участват в процеса за изграждане на навици у децата;
5.да участват в родителски срещи;
6.да зачитат достойнството на учителите в детската градина.
Чл.139(1) В съответствие с чл.219, ал.1 педагогическите специалисти имат следните права:
1.да бъдат зачитани правата и достойнството им;
2.да определят методите и средствата за провеждане на образователния процес съобразно принципите и целите, определени в ЗПУО;
3.да участват във формирането на политиките за развитие на детската градина;
4.да получават професионална подкрепа в процеса на изпълнение на служебните си задължения;
5.да повишават квалификацията си;
6.да бъдат поощрявани и награждавани.
На учителите се дължи почит и уважение от децата, родителите, административните органи и обществеността.
(2) В съответствие чл.219, ал.2 от ЗПУО педагогическите специалисти имат следните задължения:
1.да опазват живота и здравето на децата;
2.да осъществяват обучение и възпитание на децата в съответствие с държавните образователни стандарти;
3.да зачитат правата и достойнството на децата
4.да поддържат квалификацията си.
Чл.140.(1) В съответствие с чл.257, ал.1 от ЗПУО орган за управление и контрол на детската градина е директорът. Директорът управлява и представлява съответната институция.
            (2) В съответствие с чл.258, ал.1 от ЗПУО директорът на общинска детска градина организира и контролира цялостната дейност на институцията в съответствие с правомощията, определени от ДОС за статута и професионалното развитие на учителите, директорите и другите педагогически специалисти.           
             (3) В съответствие с чл.259, ал.1 от ЗПУО директорът в изпълнение на своите правомощия издава заповеди.

ДОПЪЛНИТЕЛНИ РАЗПОРЕДБИ
Чл. 141. Сведения, относно здравословното състояние на децата родителите получават от учителите на съответната група.
 Чл. 142. Сведения, относно възпитанието и обучението на децата родителите получават от учителите на съответната група.
Чл. 143. Забранява се изпълнението на заповеди и нареждания, противоречащи на този правилник.

ЗАКЛЮЧИТЕЛНИ РАЗПОРЕДБИ
§ 1. Правилникът влиза в сила след приемане с решение на педагогическия съвет и утвърждаването му със заповед от директора на детското заведение.
§ 2. ПДДГ се актуализира в следните случаи: 
1. в случай на промени в организацията на дейността на детското заведение;
2.при промяна на нормативната база в образованието, отнасящи се до предучилищното образование;
3. при възникнала необходимост в хода на прилагането му.
§3.С ПДДГ по утвърден график, се запознават педагогическия, непедагогическия персонал и родителите. Запознатите удостоверяват това с подписа си.
§ 4. На вниманието на родителската общност правилникът се предоставя чрез страниците на сайта на детското заведение и на първата родителска среща за учебната година.
§ 5. Указания за изпълнението на Правилника се получават от директора на детската градина.
§ 6. Контрол по спазване на ПДДГ се осъществява от директора на ДГ ”Изгрев”.


Правилникът за дейността на ДГ е актуализиран от Директора, разгледан и обсъден  е на педагогически съвет  в детска градина „Изгрев“ – Протокол №1 / 15.09.2023 г. и е утвърден със заповед на Директора №  2/15.09.2023. г.

Правилника за дейността на ДГ “Изгрев“ ще се разгледа на общо събрание и ще се изготви протокол

Предстои запознаване на родителската общност на срещи по групи с Правилника за дейността и удостоверяване с подпис.

